CELEX: 32022D0882
Language: sl
Date: 2022-06-03 00:00:00
Title: Sklep Sveta (SZVP) 2022/882 z dne 3. junija 2022 o spremembi Sklepa 2012/642/SZVP o omejevalnih ukrepih zaradi razmer v Belorusiji in vpletenosti Belorusije v rusko agresijo proti Ukrajini

3.6.2022   
               
               
                  SL
               
               
                  Uradni list Evropske unije
               
               
                  L 153/88
               
            
         SKLEP SVETA (SZVP) 2022/882
         z dne 3. junija 2022
         o spremembi Sklepa 2012/642/SZVP o omejevalnih ukrepih zaradi razmer v Belorusiji in vpletenosti Belorusije v rusko agresijo proti Ukrajini
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 15. oktobra 2012 sprejel Sklep 2012/642/SZVP (1) o omejevalnih ukrepih proti Belorusiji.
                  
               
                     (2)
                  
                  
                     Predsednik Ruske federacije je 24. februarja 2022 napovedal vojaško operacijo v Ukrajini, ruske oborožene sile pa so začele napad na Ukrajino, tudi z ozemlja Belorusije. Ta napad je očitna kršitev ozemeljske nedotakljivosti, suverenosti in neodvisnosti Ukrajine.
                  
               
                     (3)
                  
                  
                     Svet je 2. marca 2022 sprejel Sklep (SZVP) 2022/356 (2), s katerim je spremenil naslov Sklepa 2012/642/SZVP in uvedel dodatne omejevalne ukrepe v odziv na vpletenost Belorusije v rusko agresijo proti Ukrajini.
                  
               
                     (4)
                  
                  
                     Evropski svet je v sklepih z dne 24. marca 2022 navedel, da je Unija še naprej pripravljena hitro ukrepati z dodatnimi usklajenimi strogimi sankcijami proti Rusiji in Belorusiji, da bi učinkovito zatrli ruske zmožnosti za nadaljnjo vojaško agresijo.
                  
               
                     (5)
                  
                  
                     Zaradi resnosti razmer je ustrezno razširiti seznam beloruskih kreditnih institucij in njihovih beloruskih hčerinskih družb, za katere veljajo omejevalni ukrepi v zvezi z zagotavljanjem specializiranih finančnih komunikacijskih storitev. Ustrezno je tudi razširiti seznam subjektov, za katere veljajo omejitve v zvezi z dovoljenji za prodajo, dobavo, prenos ali izvoz blaga in tehnologije z dvojno rabo ter blaga in tehnologije, ki bi lahko prispevali k vojaškim in tehnološkim izboljšavam Belorusije ali k razvoju njenega obrambnega in varnostnega sektorja.
                  
               
                     (6)
                  
                  
                     Sklep 2012/642/SZVP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Sklep 2012/642/SZVP se spremeni:
            
                        (1)
                     
                     
                        člen 2y se nadomesti z naslednjim:
                        
                           „Člen 2y
                           
                              1.   Pravnim osebam, subjektom ali organom iz Priloge V ali kateri koli pravni osebi, subjektu ali organu s sedežem v Belorusiji, katerega več kot 50-odstotni delež je v neposredni ali posredni lasti subjekta s seznama iz Priloge V, je prepovedano zagotavljati specializirane finančne komunikacijske storitve, ki se uporabljajo za izmenjavo finančnih podatkov.
                           
                           
                              2.   Za vsako pravno osebo, subjekt ali organ iz Priloge V prepoved iz odstavka 1 uporablja od datuma, določenega v navedeni prilogi. Prepoved se od tega istega datuma uporablja za katero koli pravno osebo, subjekt ali organ s sedežem v Belorusiji, katerega več kot 50-odstotni delež je v neposredni ali posredni lasti subjekta s seznama iz Priloge V.“;
                           
                        
                     
                  
                        (2)
                     
                     
                        Prilogi II in V k Sklepu 2012/642/SZVP se spremenita, kot je določeno v Prilogi k temu sklepu.
                     
                  
         
            Člen 2
            Ta sklep začne veljati dan po objavi v Uradnem listu Evropske unije.
         
         
            V Bruslju, 3. junija 2022
            
               
                  Za Svet
               
               
                  predsednica
               
               C. COLONNA
            
         
         
            (1)  Sklep Sveta 2012/642/SZVP z dne 15. oktobra 2012 o omejevalnih ukrepih proti Belorusiji (UL L 285, 17.10.2012, str. 1). Zdaj z naslovom Sklep Sveta 2012/642/SZVP z dne 15. oktobra 2012 o omejevalnih ukrepih zaradi razmer v Belorusiji in vpletenosti Belorusije v rusko agresijo proti Ukrajini.
         
            (2)  Sklep Sveta (SZVP) 2022/356 z dne 2. marca 2022 o spremembi Sklepa 2012/642/SZVP o omejevalnih ukrepih zaradi razmer v Belorusiji (UL L 67, 2.3.2022, str. 103).
      
      
         
            PRILOGA
            
                        (1)
                     
                     
                        Priloga II k Sklepu 2012/642/SZVP se nadomesti z naslednjim:
                        
                           
                              „PRILOGA II
                              SEZNAM PRAVNIH OSEB, SUBJEKTOV ALI ORGANOV IZ ČLENA 2d
                              Belorusko ministrstvo za obrambo
                              140 Repair Plant JSC
                              558 Aircraft Repair Plant JSC
                              2566 Radioelectronic Armament Repair Plant JSC
                              AGAT – Control Systems – Managing Company of Geoinformation Control Systems Holding, JSC
                              AGAT – Electromechanical Plant OJSC
                              AGAT – SYSTEM
                              ATE – Engineering LLC
                              BelOMO Holding
                              Belspetsvneshtechnika SFTUE
                              Beltechexport, CJSC
                              BSVT–New Technologies
                              Oddelek za notranje zadeve pri izvršnem odboru regije Gomel
                              Notranje enote ministrstva za notranje zadeve Republike Belorusije
                              KGB Alpha
                              Kidma Tech OJSC
                              Minotor–Service
                              Minsk Wheeled Tractor Plant
                              Oboronnye Initsiativy LLC
                              OJS KB Radar Managing Company
                              Peleng JSC
                              Državni organ za vojaško industrijo Republike Belorusije
                              Odbor za državno varnost Republike Belorusije
                              Transaviaexport Airlines, JSC
                              Volatavto OJSC
                           
                        “;
                  
                        (2)
                     
                     
                        Priloga V k Sklepu 2012/642/SZVP se nadomesti z naslednjim:
                        
                           
                              „PRILOGA V
                              SEZNAM PRAVNIH OSEB, SUBJEKTOV ALI ORGANOV IZ ČLENA 2y
                              
                                          Ime pravne osebe, subjekta ali organa
                                       
                                       
                                          Datum začetka uporabe
                                       
                                    
                                          Belagroprombank
                                       
                                       
                                          20. marec 2022
                                       
                                    
                                          Bank Dabrabyt
                                       
                                       
                                          20. marec 2022
                                       
                                    
                                          Development Bank of the Republic of Belarus (Razvojna banka Republike Belorusije)
                                       
                                       
                                          20. marec 2022
                                       
                                    
                                          Belinvestbank (Belarusian Bank for Development and Reconstruction) (Banka Belorusije za razvoj in obnovo)
                                       
                                       
                                          14. junij 2022
                                       
                                    
                        “.